b'\n_START_ARTICLE_\n2009 m. Italijos Grand Prix\n_START_SECTION_\nPenktadienio treniruot\xc4\x97s\n_START_PARAGRAPH_\nPirmose treniruot\xc4\x97se Monzos trasoje dominavo McLaren ekipa. Lewisas Hamiltonas buvo grei\xc4\x8diausias (1:23.936 min.), antras liko jo ekipos draugas suomis Heikki Kovalainenas (1:24.332). Tre\xc4\x8dias buvo Force India ekipos, kuri toliau stebina grei\xc4\x8diu, narys Adrianas Sutilas (1:24.471). U\xc5\xbe Ferrari automobilio debiutav\xc4\x99s G. Fisichella u\xc5\xbe\xc4\x97m\xc4\x97 8 viet\xc4\x85 (1:24.732) ir aplenk\xc4\x97 savo ekipos draug\xc4\x85 Kimi Raikkonen\xc4\x85 (1:24.761), likus\xc4\xaf 10 vietoje._NEWLINE_Antrose penktadienio treniruot\xc4\x97se grei\xc4\x8diausi\xc4\x85 laik\xc4\x85 v\xc4\x97l pademonstravo ind\xc5\xb3 Force India ekipos narys A. Sutilas (1:23.924). Abu Renault atstovai liko antroje ir tre\xc4\x8dioje vietose. Romainas Grosjeanas u\xc5\xbe\xc4\x97m\xc4\x97 antr\xc4\x85j\xc4\x85 viet\xc4\x85 (1:24.163), o dukart pasaulio \xc4\x8dempionas ispanas Fernando Alonso - tre\xc4\x8di\xc4\x85 (1:24.297).\n_START_SECTION_\n\xc5\xa0e\xc5\xa1tadienio treniruot\xc4\x97s\n_START_PARAGRAPH_\n\xc5\xa0e\xc5\xa1tadienio ryt\xc4\x85 Monzos trasoje v\xc4\x97l grei\xc4\x8diausias buvo A. Sutilas i\xc5\xa1 Force India (1:23.366). Antras liko sezono lyderis Jensonas Buttonas su Brawn GP (1:23.404), tre\xc4\x8dias - vokietis Nickas Heidfeldas su BMW-Sauber (1:23.490).'